153. löggjafarþing 2022–2023.

Þingskjal 342 — 330. mál.

Fyrirspurn

til heilbrigðisráðherra um sérhæfða endurhæfingargeðdeild.

Frá Evu Sjöfn Helgadóttur.

1.	Hver er meðalinnlagnartíminn á sérhæfðri endurhæfingargeðdeild?

2.	Hversu margir hafa verið í innlögn að meðaltali á sérhæfðri endurhæfingargeðdeild í hverjum mánuði sl. fimm ár? Óskað er eftir sundurliðun eftir mánuðum.

3.	Hversu margir hafa látist meðan á innlögn stendur á sérhæfðri endurhæfingargeðdeild sl. 10 ár? Óskað er eftir sundurliðun eftir hverju ári og ástæðu hvers andláts.

4.	Hversu margir hafa hlotið meiðsl meðan á innlögn stendur á sérhæfðri endurhæfingar
geðdeild sl. 5 ár? Óskað er eftir sundurliðun eftir hverju ári og ástæðu meiðsla.

5.	Hversu margir einstaklingar hafa verið í þvingaðri lyfjagjöf meðan á innlögn á sérhæfðri endurhæfingargeðdeild hefur staðið sl. 5 ár? Óskað er eftir sundurliðun eftir fjölda í hverjum mánuði og hlutfalli einstaklinga sem hafa verið í þvingaðri lyfjagjöf af heildar
fjölda innlagðra sjúklinga.

6.	Hversu oft sl. 5 ár hefur starfsfólk sérhæfðrar endurhæfingargeðdeildar beitt sjúklinga einhvers konar nauðung inni á deildinni? Óskað er eftir sundurliðun eftir fjölda tilvika fyrir hvert ár og eftir ástæðum beitingar nauðungar.

Skriflegt svar óskast.